b"\n_START_ARTICLE_\nPlaceta de Sant Roc\n_START_SECTION_\nDescripci\xc3\xb3\n_START_PARAGRAPH_\nPlaceta on es produeix l'encreuament entre alguns dels carrers m\xc3\xa9s transitats de la vila com el C/ Raval Bisbal, el C/ Bisbal, el C/ Traspalau i el C/ Guinguetes._NEWLINE_\xc3\x89s un espai de pas que comunica la part antiga de la vila amb la zona nova, fruit del creixement accelerat que ha sofert Guissona en els \xc3\xbaltims deu anys._NEWLINE_Aquesta placeta delimita una zona per a vianants considerable on es concentren gran part dels negocis i de les cases m\xc3\xa9s antigues de la poblaci\xc3\xb3. Els edificis que l'envolten presenten unes caracter\xc3\xadstiques similars\xc2\xa0: al\xc3\xa7ada de tres plantes amb golfes, fa\xc3\xa7anes resoltes amb carreus de pedra arrebossats i pintats, grans balconades amb motllures sinuoses que manifesten el gust per un nou estil que convina funcionalitat i bellesa com \xc3\xa9s el Modernisme, etc._NEWLINE_Aquesta pla\xc3\xa7a presenta una planta triangular i en un dels seus costats s'aixeca l'edifici de l'Ateneu, que conserva en una fon\xc3\xadcula de la fa\xc3\xa7ana una imatge de Sant Roc, que d\xc3\xb3na nom a la pla\xc3\xa7a i que prodecedeix de l'antic portal de Sant Roc que es trobava en aquest mateix empla\xc3\xa7ament._NEWLINE_L'enllosat d'aquesta placeta \xc3\xa9s de pedra i queda delimitat del C/ Traspalau per una renglera d'arbres plataners.\n_START_SECTION_\nHist\xc3\xb2ria\n_START_PARAGRAPH_\nLa Placeta de Sant Roc va n\xc3\xa9ixer quan es va derruir l'antic Portal de Sant Roc, que era un dels tres accessos de la muralla perimetral que protegia Guissona en \xc3\xa8poca medieval."